 **MESTSKÁ ČASŤ**

**BRATISLAVA-PODUNAJSKÉ BISKUPICE**

Trojičné námestie 11, 821 06 Bratislava

Materiál určený na rokovanie

Miestneho zastupiteľstva dňa : 28.11.2022

**NÁVRH**

**Zriadenie miestnej rady a voľba členov miestnej rady**

Predkladá: Materiál obsahuje:

**Ing. Roman Lamoš**

starosta - návrh uznesenia

 - dôvodová správa

Spracoval:

Mgr. Ján Špaček

vedúci organizačného oddelenia

**Návrh uznesenia**

( Na schválenie uznesenia je potrebný súhlas nadpolovičnej väčšiny prítomných poslancov )

**Uznesenie č. : .........................**

Miestne zastupiteľstvo mestskej časti Bratislava-Podunajské Biskupice po prerokovaní:

1. **z r i a ď u j e**

pre volebné obdobie 2022 – 2026 miestnu radu

1. **v o l í**

pre volebné obdobie 2022 – 2026 za členov miestnej rady poslancov:

Anna Beláková, Mgr.

Kristián Kevický, Mgr.

Martin Kuklovský

Matúš Mendl

Zoltán Pék, Mgr.

**Dôvodová správa**

**Ustanovenia § 14 zákona č. 369/1990 Zb. o obecnom zriadení v znení neskorších predpisov znejú**

***„Obecná rada***

*(1)*

*Obecné zastupiteľstvo môže zriadiť obecnú radu. Obecná rada je zložená z poslancov, ktorých volí obecné zastupiteľstvo na celé funkčné obdobie. Obecnú radu a jej členov môže obecné zastupiteľstvo kedykoľvek odvolať. Spôsob volieb upravuje rokovací poriadok obecného zastupiteľstva.*

*(2)*

*Počet členov obecnej rady tvorí najviac tretinu počtu poslancov. V zložení obecnej rady sa prihliada na zastúpenie politických strán, politických hnutí a nezávislých poslancov v obecnom zastupiteľstve.*

*(3)*

*Obecná rada je iniciatívnym, výkonným a kontrolným orgánom obecného zastupiteľstva. Plní úlohy podľa rozhodnutia obecného zastupiteľstva. Zároveň plní funkciu poradného orgánu starostu.*

*(4)*

*Obecná rada sa schádza podľa potreby, najmenej raz za tri mesiace. Jej zasadnutie zvoláva a vedie starosta alebo zástupca starostu, ak tak neurobí starosta.*

*(5)*

*Obecná rada je spôsobilá rokovať, ak je prítomná nadpolovičná väčšina všetkých členov rady. Na prijatie uznesenia obecnej rady je potrebný súhlas nadpolovičnej väčšiny všetkých jej členov.“*

**Ustanovenia** **§ 18 zákona č. 377/1990 Zb. o hlavnom meste Slovenskej republiky Bratislave v znení neskorších predpisov znejú:**

***„Miestna rada***

*(1)*

*Miestna rada je iniciatívnym, výkonným a kontrolným orgánom miestneho zastupiteľstva. Plní aj funkciu poradného orgánu starostu.*

*(2)*

*Počet členov miestnej rady určí miestne zastupiteľstvo tak, aby tvoril najviac jednu tretinu počtu poslancov miestneho zastupiteľstva. V zložení miestnej rady sa prihliada na zastúpenie politických strán, politických hnutí*[***7)***](https://www.slov-lex.sk/pravne-predpisy/SK/ZZ/1990/377/#poznamky.poznamka-7)*a nezávislých poslancov v miestnom zastupiteľstve.*

*(3)*

*Miestna rada sa schádza podľa potreby, najmenej raz za tri mesiace. Jej zasadnutie zvoláva a vedie starosta alebo zástupca starostu, ak tak neurobí starosta.“*

**V zmysle citovaných ustanovení zákonov miestne zastupiteľstvo môže zriadiť miestnu radu. Na základe uvedeného starosta mestskej časti predkladá návrh na zriadenie miestnej rady v zložení z poslancov tak, ako je uvedené v návrhu uznesenia.**